România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 27.03.2018, în cadrul şedinţei ordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.43 din 21.03.2018, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi toţi consilierii în funcţie. Adunarea fiind legal constituită poate să-şi înceapă lucrările cuprinse la ordinea de zi.

Domnul preşedinte de şedinţă dă citire ordinii de zi:

1. Prezentarea Raportului de activitate pe anul 2017 a Primarului comunei Sagna.

Prezintă Primarul comunei

1. Proiect de hotărâre privind aprobarea completării HCL nr.8/2018 privind aprobarea bugetului local pe anul 2018.

Iniţiator Primarul comunei, Iacob Gheorghe

1. Proiect de hotărâre privind modificarea şi completarea Contractului de delegare a gestiunii serviciilor publice de alimentare cu apă şi de canalizare nr.48/2009, prin Actul Adiţional nr.23.

Iniţiator Primarul comunei, Iacob Gheorghe

1. Proiect de hotărâre privind modificarea şi completarea Contractului de delegare a gestiunii serviciilor publice de alimentare cu apă şi de canalizare nr.48/2009, prin Actul Adiţional nr.24.

Iniţiator Primarul comunei, Iacob Gheorghe

1. Proiect de hotărâre privind actualizarea Planului de Analiză şi Acoperire a Riscurilor Teritoriale al comunei Sagna.

Iniţiator Primarul comunei, Iacob Gheorghe

1. Prezentarea procesului verbal al şedinţei precedente, prezentarea cererilor şi adreselor primite pentru consiliului local, prezentarea programului de activitate pe anul 2018, a bibliotecii Sagna.

Se supune la vot ordinea de zi. Votarea s-a făcut prin ridicare de mâini, nefiind voturi contra sau abţineri, se declară aprobată, în forma prezentată.

Se dă citire primului punct al ordinii de zi- prezentarea Raportului de activitate pe anul 2017 a Primarului comunei Sagna.

Se dă citire Raportului, material anexat, completând cu informaţia că, avem în aşteptare un Proiect cu AFIR – construire a 3 poduri în sat Sagna, zona ,,După deal”, suntem în linie dreaptă la proiectul de achiziţionare buldoexcavazor, după sărbătoarea Paştelui vom trece la înscrierea pentru branşări apă şi canal, iar pe data de 28.03.2018 avem licitaţia pentru asfaltări drumuri.

Domnul preşedinte de şedinţă lansează propunerea deschiderii unui punct de lucru, de către APAVITAL, în zonă, eventual la Roman, pentru a facilita legătura între cetăţean şi societate.

Domnul primar arată că vom discuta cu reprezentantanţii societăţii, despre această propunere. În ceea ce priveşte gazul metan, domnul primar arată că, suntem cu aprobările aproape de final, analizându-se toate soluţuule tehnice.

Domnul preşedinte de şedinţă constată că nu mai sunt înscrieri la cuvânt, supune la vot acest material.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, respectiv 15 voturi pentru.

Se trece la punctul 2 al ordinii de zi- proiect de hotărâre privind aprobarea completării HCL nr.8/2018 privind aprobarea bugetului local pe anul 2018.

Se dă cuvântul secretarului unităţii pentru a prezenta raportul, care arată că acest proiect de hotărâre s-a impus, urmare criticării de către Instituţia Prefectului, a HCL de aprobarea a bugetului pe anul 2018, în sensul completării cu anexa 4, respectiv bugetul de articole şi capitole. Nu este o modificare de date ci o detaliere a datelor aprobate.

Domnul preşedinte de şedinţă arată că sunt avizele comisiilor pe domenii de specialitate, nefiind intervenţii, se supune la vot.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, întrunindu-se cvorumul de voturi, respectiv 15 voturi pentru.

Următorul proiect de hotărâre priveşte modificarea şi completarea Contractului de delegare a gestiunii serviciilor publice de alimentare cu apă şi canalizare nr.48/2009, prin Actul Adiţional nr.23.

Luând cuvântul, domnul viceprimar, arată că ori de câte ori se înregistrează o nouă cerere de aderare la societate, toate celelalte unităţi vor supune la vot modificarea numărului de membrii. În acest caz au mai aderat 2 unităţi administrativ teritoriale.

Domnul consilier Bortoş Teodor, consideră că ar trebui făcută o campanie de informare, pe linia racordărilor la apă şi canal, unde se fac cecerile, cine poate adera la ambele categorii, şi cine doar în parte, având în vedere zonele corespunzătoare.

Domnul primar arată că se vor face informări, pe toate planurile, iar cererile vor fi separate, pentru apă şi pentru canalizare. Pe viitor, după achiziţionarea buldoexcavatorului, vom trece la specializarea unei persoane care să folosească utilajul. În ceea ce priveşte predarea investiţiei, de apă şi canalizare, arată că aceasta s-a predat, urmând ca partea cu puţurile, să fie înapoiată, ştiut fiind faptul că s-a agreat o altă variantă de aducţiune a apei.

Domnul preşedinte constată că nu sunt înscrieri la cuvânt, supune la vot acest proiect de hotărâre.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, întrunindu-se cvorumul de voturi, respectiv 15 voturi pentru.

Pe ordinea de zi urmează proiectul de hotărâre privind modificarea şi completarea Contractului de delegare a gestiunii serviciilor publice de alimenatre cu apă şi canalizare nr.48/2009, prin Actul Adiţional nr.24.

Domnul preşedinte trece la supunerea la vot, arătând că acest proiect comportă aceleaşi discuţii, ca şi precedentul.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, întrunindu-se cvorumul de voturi, respectiv 15 voturi pentru.

La punctul 5 al ordinii de zi avem proiectul privind actualizarea Planului de Analiză şi Acoperire a Riscurilor Teritoriale al comunei Sagna.

Domnul preşedinte de şedinţă supune la vot acest proiect de hotărâre.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, întrunindu-se cvorumul de voturi, respectiv 15 voturi pentru.

Se dă citire cererii primite de la Av. ,,Lupaşcu Gabriel”, privind solicitarea de informaţii privind deţinerea familiilor de albine, de către domnul Scutaru Ioan, sat Vulpăşeşti, comuna Sagna, jud. Neamţ.

Domnul primar arată că această cerere s-a înaintat la registrul agricol, pentru a prezenta şi răspunde în termen.

Domnul consilier Leonte Neculai, arată că S.C. Eurobiolat mai are și alte probleme cu cetățenii, și personal, a avut probleme la digitizare.

Domnul primar arată că problema digitizării este una sensibilă, noi avem proces cu societatea lui Răşcănescu, deşi acesta nu are documentele depuse, totuşi ocupă teren pe zara noastră administrativă.

Domnul primar arată, că în viitorul apropiat, se scoate la licitaţie modernizarea căminului cultural Sagna. Trebuie spus că această investiţie se urmăreşte timp de 5 ani, de la finalizarea execuţiei, deci nu se joacă nimeni cu fondurile primite. Poate, în anul următor, vom obţine fonduri şi pentru modernizare Primărie, lucru care aproape nu mai suferă amânare. Sunt birouri suprapopulate, cetăţenii nu se pot adresa cu problemele avute, fără ca toţi să le audă, unele sunt personale şi nu este bine să le cunoască toţi, mai ales pe asistenţă socială.

Domnul Bortoş T. Se arată interesat de proiectu clădirii căminului şi funcţionalitatea acesteia.

Domnul primar arată că acest proiect este unul funcţional, iar în următoarea întâlnire il v-a prezenta.

Din partea Consiliului Judeţean, avem adresele nr.4966/2018 şi 3634/2018, privind posibilitatea înfrăţirii cu localităţi din R. Moldova.

Domnul primar arată că a luat cunoştinţă, noi nu avem şi nici în viitorul apropiat nu avem această perspectivă.

O altă adresă priveşte oferta de prezentare a proiectului ,,Cine suntenm?”, susţinut de actorul Dan Puric.

Domnul primar arată că acest proiect este unul foarte bun, de informare , dar din lipsa unei săli corespunzătoare, nu ne putem angaja să-l invităm în comună.

Materialul privind programul de activitate al bibliotecii Sagna, s-a parcurs, iar comisia de cultură va urmări şi informa periodic, mai ales că anul acesta este Anul Centenarului.

Domnul preşedinte supune la vot procesul- verbal al şedinţei precedente.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, întrunindu-se cvorumul de voturi, respectiv 15 voturi pentru.

Doamnul preşedinte de şedinţă constată că ordinea de zi s-a epuizat şi declară închise lucrările acestei şedinţe.

Preşedinte de şedinţă,

Consilier , Divile Sergiu

Intocmit,

Secretar, Lungu Teodora